વડોદરાના કમાટી બાગમાં ઓકટોપસ રાઇડની ટ્રોલી તૂટતા ભારે અસ્થિરતા ફેલઈ ગઈ હતી અને લોકો ભયભીત બની ગયા હતા. રવિવારની રજા માણવા આવેલા પરિવારો એકદમ ગભરાઈ ગયા હતા. માંજલપુરના ત્રણ પરિવારના 12 સભ્યો આજે રવિવારની રજાને પગલે કમાટી બાગ ફરવા આવ્યા હતા. જે પૈકી સાંજે ચાર બાળકો અને ત્રણ મહિલા સાથે આઠ લોકો ઓક્ટોપસ રાઇડમાં બેઠા હતા. દરમિયાન રાઇડની એક ટ્રોલી તૂટી બીજી ટ્રોલી પર પડી હતી. અંદાજે 24 ટ્રોલીની રાઇડમાંથી એક ટ્રોલી બીજી ટ્રોલી પર ફંગોળાતા અંદર બેઠેલા લોકોને ઇજા પહોંચી હતી. આ દુર્ઘટનાની જાણ થતા જ બનાવની જાણ થતા ડેપ્યુટી મ્યુ.કમિશ્નર એલ.કે.મીણા અને સયાજી ગંજ પોલીસનો કાફલો ઘટના સ્થળે ધસી આવ્યો હતો. તેમજ આજે સવારે ફરીથી ડેપ્યુટી કમિશ્નર ઘટના સ્થળે પહોચ્યા હોવાના અહેવાલ પ્રાપ્ત થયા છે.